**Organizačné pokyny na realizovanie priebežnej pedagogickej praxe**

**z predmetu slovenský jazyk a literatúra  
(Mgr. 1. roč.) v akademickom roku 2018/2019**

Zimný semester sa končí 14. 12. 2018

     Pedagogická prax nadväzuje na didaktické predmety aprobácie. Jej úlohou je spoznať, identifikovať a hodnotiť jednotlivé didaktické kategórie v reálnom vyučovacom procese,  získať základné pedagogické zručnosti pre vedenie vyučovacieho procesu, projektovať jednotlivé vyučovacie jednotky. Počas realizácie praxe študenti minimálne v rozsahu 10 hodín pozorujú činnosti priamo v škole, z čoho  4 vyučovacie jednotky vedú z každého predmetu ich aprobácie počas každého semestra.

Účasť na praktických aktivitách v škole spolu s písomným výstupom je podmienkou udelenia záverečného hodnotenia študenta. Písomný výstup je súčasťou portfólia pedagogických výkonov ako súčasti štátnej záverečnej skúšky.

Pedagogickú prax koordinuje gestor didaktických predmetov. Zadanie úloh študentom, zabezpečenie cvičných učiteľov v školách, vyhodnotenie činnosti študentov realizuje PaedDr. Mária Beláková, PhD. Zapísanie záverečného hodnotenia sa realizuje v rámci predmetu teória a prax vyučovania slovenského jazyka.

     Absolvovať pedagogickú prax budú študenti v skupine v dňoch podľa možností cvičnej školy a ich rozvrhu na fakulte. Študenti vyhradený čas na prax v rozvrhu na fakulte zosúladia s rozvrhom učiteľa cvičnej školy.

Študenti v priebehu týždňa **od 1. 10. do 5. 10. 2018** navštívia pridelenú školu, ohlásia sa najprv u vedenia školy, ktoré ich odkáže na príslušného vyučujúceho slovenského jazyka. Po dohode s cvičným učiteľom si rozvrhnú poradie **minimálne 10 náčuvov** (N). Prvý a druhý náčuv absolvujú na vyučovacej hodine u cvičného učiteľa ešte pred výstupom, ostatné náčuvy aj s rozbormi absolvujú počas výstupov (V) svojich kolegov študentov v skupine. V prípade záujmu môže študent načúvať aj u iného pedagóga, avšak až po vzájomnej dohode. Počet **výstupov je 4** (ak didaktik neurčí inak).

Po každej hodine sa vystupujúci aj načúvajúci študenti aktívne zúčastnia na rozbore načúvanej alebo odučenej hodiny. **V priebehu dňa môže mať študent iba jeden výstup!** Dni, hodiny a čas dohodnutých náčuvov a výstupov zo slovenského jazyka každý študent oznámi Dr. M. Belákovej najneskôr **do 10. 10. 2017**.

Študenti si vedú z náčuvov, príprav a rozborov písomnú dokumentáciu, ktorá bude v aktuálnej (teda neprepisovanej) forme súčasťou písomného výstupu z praxe. Prípravy musia byť písané rukou, autentické a podpísané cvičným učiteľom. **Prípravy, ktoré budú prepisované do počítača, nebudú akceptované.**

**Písomný výstup odovzdá študent po skončení pedagogickej praxe najneskôr 12. 12. 2018.**

V prípade potreby požiadajte cvičného učiteľa o učebnice. Nezabudnite sa predstaviť vedeniu školy! Príchod na vyučovanie musíte stihnúť počas prestávok, učitelia počas prestávok, resp. počas tzv. voľných hodín môžu byť poverovaní aj inými školskými povinnosťami (dozorom, zastupovaním a pod.). **Na prax sa vždy dostavte min. 15 minút pred výstupom**, príp. podľa dohody s cvičným pedagógom. Ak sa dostavíte neskôr, pedagóg má právo výstup neuznať a hodnotiť ho známkou Fx.

**Rozsah a forma písomného výstupu nie sú stanovené.**

**Zhrnutie pokynov** k priebežnej pedagogickej praxi:

***študent absolvuje:***

* **4** výstupy z predmetu slovenský jazyk a literatúra;
* **10** náčuvov z predmetu slovenský jazyk a literatúra;
* účasť na všetkých rozboroch s cvičným učiteľom (rozbory hodín má od cvičného učiteľa podpísané);

***študent spracúva:***

* písomnú prípravu na vyučovanie (bližšie pokyny pri vzore prípravy);
* poznámky z rozborov s cvičným učiteľom (priamo do prípravy);
* písomné záznamy z náčuvov (sústredí sa na zadané úlohy);

***študent, ak mu je to umožnené, sa počas praxe zapája do:***

* mimoškolských aktivít (karneval, výlet, exkurzia, príprava na recitačnú súťaž...);
* sledovania chodu vyučovania (sleduje dozory, porady...);
* administratívnej práce (sleduje vedenie klasifikačných hárkov, vypĺňanie rozličných tlačív, zapisovanie známok do žiackej knižky, učiteľského zápisníka atď).

***študent na konci semestra odovzdáva:***

* hodnotenie cvičného učiteľa (**hodnotenie musí obsahovať známku alebo počet bodov!**);
* spracované výstupy a náčuvy

Vzor písomnej prípravy na vyučovaciu hodinu. Vzor nie je záväzný, slúži iba ako pomôcka! Po vymazaní doplnených údajov dostanete vzor, do ktorého je možné prípravu robiť.

**Príprava na vyučovaciu hodinu:**

**Dátum:** 19.10.2017

**Predmet:** slovenský jazyk (gramatika, slohový výchova, gramatika + slohová výchova), literárna výchova

**Trieda:** IX. C

**Tematický celok (okruh)**: Óda

**Téma:** Óda na Umku (J. Hollý)

**Cieľ:** mal by mať vždy výchovnú a vzdelávaciu zložku; ideálne je pri cieľoch pracovať so štátnym vzdelávacím programom

**výchovný (formatívny):** pestovať u žiakov lásku k poézii, rozvíjanie tvorivých schopností u žiakov, intrapersonálnych kompetencií

**vzdelávací (informatívny):** sprostredkovať žiakom učivo o lit. žánri óda a o jeho najzákladnejších predstaviteľov v domácej i zahraničnej literatúre

**komunikatívny**: naučiť žiakov odlišovať ódu spomedzi ostatných žánrov, poznať jej základné znaky, prípadne vedieť krátku ódu napísať

**Uplatnenie medzipredmetových vzťahov**: hudobná výchova, prírodopis, výtvarná výchova

**Prierezové témy**: environmentálna výchova

**Metódy**: kresbová projektívna metóda, počúvanie, čítanie s porozumením, písanie

**Formy práce**: individuálna práca žiakov, práca v skupinách, frontálna práca

**Pomôcky:** CD nosič s piesňou pripomínajúcou ódu, magnetofón, učebnica, portrét spisovateľa, farebné ceruzky, veľký papier (A3) – 20 ks

Tieto vstupné informácie je možné spracovať aj formou prehľadnej tabuľky.

**Prípravu nikdy nepíšeme v minulom čase. Uskutoční sa v budúcnosti!**

* **poznámky sú stručné, jasné, sú určené len pre nás;**
* **nepíšeme celé vety, ak to nie je nutné;**

**Plán (štruktúra) hodiny**

**Postup práce:**

1. **Organizačná časť hodiny (zápis do triednej knihy).**

* zápis chýbajúcich žiakov (nikdy nezabudnúť!)
* zápis učiva + podpis vyučujúceho

1. **Oboznámenie žiakov s cieľom a plánom hodiny.**

* oznámenie cieľa hodiny, napr.: Na dnešnej hodine sa budeme venovať žánru, ktorý nazývame óda.
* cieľ hodiny môžeme oznámiť aj otázkou: Žiaci dnes sa budeme venovať žánru, ktorý vám je možno menej známy. Názov žánru má 3 písmená. Vie niekto?
* cieľ hodiny môžeme vyvodiť aj počas hodiny (ako induktívny postup), ale na začiatku upozorníme žiakov, že k nemu spoločne dopátrame
* stručne môžeme načrtnúť plán hodiny

1. **Kontrola domácej úlohy.**

- môžeme ju kontrolovať všetkým žiakom alebo len vybraným (tento postup však treba obmieňať) v závislosti od času. Zo začiatku odporúčam skontrolovať len 4 – 5 žiakom náhodným výberom.

1. **Opakovanie učiva (preverovanie vedomostí, môže i nemusí byť spojené s hodnotením).**

-stručne zopakujeme učivo z minulej hodiny (frontálne alebo metódami brainstorming, rozhovor...

1. **Vytváranie nových vedomostí, zručností a návykov.**
   1. **motivácia :**

* počúvanie hudby, kreslenie pocitov pri hudbe
* po vypočutí vedieme so žiakmi rozhovor.....
* ...............................
  1. **expozícia**
* na tabuľu napíšeme názov óda. Spytujeme sa žiakov na ich pocity pri vyslovení tohto slova
* spolu si prečítame ukážku (môže ju predniesť aj učiteľ)
* hľadáme spoločné znaky........
* ........................................
* vyvodíme poučku.......
  1. **fixácia**
* žiakom zadáme cvičenia
* kreslia svoje pocity pri prečítaní básne
* spolu hľadáme znaky ódy a pomenúvame ich
* robíme si spoločné poznámky...........
  1. **aplikácia**
* žiakom rozdáme papier, na ktorý napíšu v skupinách vlastnú ódu na ľubovoľnú alebo nami určenú tému, dokreslia ju, prípadne ju môžu zhudobniť (zrapovať...)
* vo svojej óde vyznačia znaky charakteristické pre tento žáner + prezentujú prácu
  1. **diagnóza**
* zhodnotíme so žiakmi hodinu + preveríme si poznatky (Čo sme sa naučili?)
* priestor na sebareflexiu žiakov i vyučujúcej

1. **Zadanie domácej úlohy.**
2. **Krátke zhodnotenie práce.**

* do prípravy, do kolonky poznámky si napíšem podnety, ktoré mi v tejto fáze napadnú
* hodinu hodnotia aj žiaci, aj vyučujúci (pochvala, pokarhanie....)
* prínos témy do života....

1. **Záver vyučovacej hodiny.**

  9. **Poznámky:**

**Nasledujúce 2 strany si vytlačte a dajte cvičnému učiteľovi na podpis na konci praxe**

**Správa učiteľa, ktorý vedie priebežnú pedagogickú prax 2018/2019**

Meno a priezvisko študenta (odbor): ...........................................................................................

Meno cvičného učiteľa (názov školy): .......................................................................................

Počet rozborov vyučovacích hodín: ........................... (4)

Počet výstupov študenta: ............................................ (4)

Počet náčuvov: ............................................................ (10)

Vyznačte, prosím, ako sa študent prejavoval:

pri hospitácii: 1 2 3 4 5

pri domácej príprave na hodinu: 1 2 3 4 5

pri rozboroch: 1 2 3 4 5

pri mimoškolskej činnosti: 1 2 3 4 5

vo vzťahu k žiakom: 1 2 3 4 5

vo vzťahu k ostatným pedagógom: 1 2 3 4 5

ako budúci pedagóg: 1 2 3 4 5

Študent **má/nemá** predpoklady stať sa dobrým pedagógom (ak ste uviedli negatívne stanovisko, na opačnú stranu hodnotenia uveďte, prosím, odôvodnenie).

**Návrh klasifikácie:** (zakrúžkujte Váš návrh klasifikácie)

**A = 1; B = 1,5; C = 2; D = 2,5; E = 3; FX = nevyhovel** (nesplnil minimálne 4 výstupy a 10 náčuvov u kolegov, nechodil na rozbory, nerobil si písomné prípravy, ignoroval prácu na hodine a iné).

 V Trnave, dňa ...............................                                   .........................................................

                                                                                             podpis učiteľa, ktorý vedie prax

**Rozvrh výstupov a náčuvov z predmetu slovenský jazyk a literatúra**

Meno a priezvisko, odbor: ...........................................................................................................

Názov a adresa školy:...................................................................................................................

Meno cvičného učiteľa (počet rokov praxe): ...............................................................................

|  |  |  |  |  |
| --- | --- | --- | --- | --- |
| **Náčuvy** | | | | |
| **Dátum** | **Trieda** | **Predmet** | **Téma** | **Podpis cv. učiteľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **Výstupy** | | | | |
| **Dátum** | **Trieda** | **Predmet** | **Téma** | **Podpis cv. učiteľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

podpis cvičného učiteľa ......................................................

**Štruktúrovaný hospitačný záznam z vyučovacej hodiny**

**(zdroj: www.zssacurov.edupage.sk)**

Meno vyučujúceho: ........................................................................ Trieda: ................................

Predmet: .................................................... Dátum: ..................................................................

Téma vyučovacej hodiny: ............................................................................................................

.....................................................................................................................................................

|  |  |  |
| --- | --- | --- |
| **Kritérium hodnotenia** | **Počet**  **bodov** | **Bodové**  **rozpätie** |
| **1. Ciele a pripravenosť učiteľa na hodinu** | | |
| a) Stanovil a oznámil učiteľ cieľ vyučovacej hodiny konkrétne a jasne  ako konkrétnu znalosť/osvojenie? |  | 0 - 4 |
| b) Bol stanovený cieľ a učivo v súlade s osnovami/TVVP? |  | 0 - 4 |
| c) Bol vyučujúci odborne pripravený na hodinu? (orientácia v danej  problematike) |  | 0 - 4 |
| d) Bol vyučujúci didaktický pripravený na hodinu? (premyslená stavba  a spôsob vedenia hodiny, pripravené pomôcky) |  | 0 - 4 |
| **2. Vedenie a priebeh vyučovacej hodiny** | | |
| a) Bola hodina vedená v súlade s cieľmi hodiny a odvíjali sa od toho všetky ostatné činnosti? |  | 0 - 4 |
| b) Bolo učivo rozvíjané na hodine systematicky, v nadväznosti na  predchádzajúce učivo? |  | 0 - 4 |
| c) Bolo učivo prezentované primerane možnostiam žiakov  a podmienkam prostredia? |  | 0 - 4 |
| d) Motivoval učiteľ žiakov, aby prejavili o vyučovanie záujem? |  | 0 - 4 |
| e) Vytvoril učiteľ na vyučovacej hodine pozitívnu pracovnú klímu? |  | 0 - 4 |
| f) Bola reč, intonácia, hlasový prejav učiteľa vhodný a primeraný? |  | 0 - 4 |
| g) Viedol vyučujúci žiakov k samostatnému riešeniu problémov? |  | 0 - 4 |
| h) Bol na hodine jasne oddelený záver/zhrnutie? |  | 0 - 4 |
| **3. Metódy, formy, pomôcky** | | |
| a) Využíval učiteľ na hodine rôzne formy práce a vhodne ich striedal? |  | 0 - 4 |
| b) Používal vyučujúci na hodine názornosť a použil na to vhodné pomôcky a didaktickú techniku? |  | 0 - 4 |
| c) Boli zápisy a nákresy na tabuli prehľadné a zrozumiteľné? |  | 0 - 4 |
| c) Využíval učiteľ primerané didaktické postupy? |  | 0 - 4 |
| d) Využíval učiteľ tvorivé, inovatívne postupy/metódy vo vyučovaní? |  | 0 - 4 |
| e) Uplatňoval vyučujúci individuálny prístup k žiakom? |  | 0 - 4 |
| f) Poukazoval vyučujúci na prepojenie alebo použitie učiva s praxou? |  | 0 - 4 |
| **4. Hodnotenie** | | |
| a) Viedol učiteľ žiakov k sebakontrole a sebahodnoteniu pri  osvojovaní si učiva? |  | 0 - 4 |
| b) Zhodnotil vyučujúci výkony jednotlivých žiakov, vysvetlil im klady  a nedostatky výkonu? |  | 0 - 4 |
| c) Kontroloval a hodnotil učiteľ výsledky práce žiakov spravodlivo a objektívne? |  | 0 - 4 |

|  |  |  |  |
| --- | --- | --- | --- |
| **5. Výsledky** | | | |
| a) Bol splnený cieľ vyučovacej hodiny, boli rozvíjané kľúčové  kompetencie? | |  | 0 - 4 |
| b) Vedel si učiteľ udržať disciplínu a mal dostatočnú autoritu u žiakov? | |  | 0 - 4 |
| d) Vedel si učiteľ poradiť s nečakanými alebo stresujúcimi faktormi,  ktoré narúšali hodinu? | |  | 0 - 4 |
| **Celkové bodové hodnotenie – max. počet bodov je 100** | | | |
| výborné | 100 – 86 | | |
| veľmi dobré | 85 – 71 | | |
| dobré | 70 – 56 | | |
| slabé | 55 – 41 | | |
| nedostatočné | 40 a menej | | |

|  |
| --- |
| **Hodnotenie vyučovacej hodiny hospitujúcim** |
| Celkový hodnotenie na základe bodovania: |
| Najvýraznejšie klady hodiny: |
| Najvýraznejšie zápory hodiny: |
| Iné pripomienky, zistenia, odporučenia hospitujúceho: |
| Podpis hospitujúceho: V prípade, že ste hospitovali u pedagóga, túto časť učiteľ nepodpisuje |

|  |
| --- |
| **Hodnotenie vyučovacej hodiny vyučujúcim** |
| Vyučujúci hodnotí hodinu ako:   * mimoriadne úspešnú;  úspešnú;  priemernú;  slabú;  veľmi slabú |
| Najvýraznejšie klady hodiny: |
| Najvýraznejšie zápory hodiny/okolnosti, ktoré negatívne ovplyvnili priebeh hodiny: |
| Iné pripomienky vyučujúceho: |
| Bol (a) som oboznámený (á) so záznamom hospitácie (podpis vyučujúceho): |

**Závery z hospitácií**: Študent sám napíše hodnotenie (cca na 1 stranu A5), ku ktorému dospel počas praxe. Hodnotí prácu učiteľa, jeho klady a zápory, spôsob jeho práce, klímu v triede, reakciu žiakov na prácu učiteľa....